CELEX: 31996R2338
Language: hr
Date: 1996-12-05 00:00:00
Title: Uredba Komisije (EZ) br. 2338/96 od 5. prosinca 1996. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               53
            
         31996R2338
   
               L 318/3
            
            
               SLUŽBENI LIST EUROPSKE UNIJE
            
            
               05.12.1996.
            
         
      UREDBA KOMISIJE (EZ) br. 2338/96
   od 5. prosinca 1996.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom Komisije (EZ) br. 1734/96 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom su uvode dodatni pododjeljci te koja je utvrđena posebnim odredbama Zajednice s ciljem primjene tarifa i drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da je prihvaćeno da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenim ovom Uredbom, i to tijekom razdoblja od tri mjeseca;
   budući da su mjere predviđene ovom Uredbom u skladu s mišljenjem Odsjeka za tarifnu i statističku nomenklaturu Odbora za Carinski zakonik,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. prosinca 1996.
      
         
            Za Komisiju
         
         Mario MONTI
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 238, 19.9.1996., str. 1.
   
      (3)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Tiskana slikovnica koja se sastoji od kartonskih korica dimenzija 29,5 × 28,7 cm i stranica dimenzija 54,14 × 28 cm s tekstovima i nekoliko ilustracija.
                           Blister ambalaža dimenzija 14 × 25 cm s različitim predmetima (npr. magnet, plastični propeler, žica, žarulja) zalijepljena je na unutarnju stranu stražnjih korica.
                           Tekstovi, ilustracije i predmeti mogu se koristiti za izvođenje jednostavnih pokusa iz fizike (npr. optika, magnetizam i elektrika)
                        
                     
            
               4901 99 00
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature i tekstom oznaka KN 4901 i 4901 99 00.
               Ovaj se predmet razvrstava kao knjiga na osnovu otisnutog teksta
            
         
               
                           2.
                        
                        
                           Tiskana slikovnica koja se sastoji od kartonskih korica dimenzija 29,5 × 28,7 cm i stranica dimenzija 64,14 × 28 cm s ilustriranim uputama za nanošenje šminke i izradu kostima i modnih dodataka.
                           Blister ambalaža dimenzija 14 × 25 cm sa šest boja za kožu, jednostavnim kistom, malom okruglom spužvom, tankim sintetičkim brkovima i dva plastična oka čudovišta zalijepljena je s unutarnje strane stražnjih korica
                        
                     
            
               4901 99 00
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature i tekstom oznaka KN 4901 i 4901 99 00.
               Ovaj se predmet razvrstava kao knjiga na osnovu otisnutog teksta
            
         
               
                           3.
                        
                        
                           Priručnik za odabir, specifikaciju i pregled boja u području mode, arhitekture i unutarnjega uređenja koji se sastoji od registratora od ljepenke s prstenastim mehanizmom prevučenog otisnutim plastičnim slojem.
                           Registrator sadrži 95 tablica boja, kazalo i stranice s uputama za uporabu na šest jezika, sve od papira.
                           Svaka tablica boje sastoji se od 35 probušenih kartica, svaka s drugom nijansom boje označena posebnom oznakom. Svaka nijansa također ima svoju posebnu oznaku
                        
                     
            
               4911 99 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 4911 i 4911 99 00.
               Navedeni priručnik ne može se smatrati predmetom pod tarifnim brojem 4901 budući da ne sadrži tekst u smislu tog broja
            
         
               
                           4.
                        
                        
                           Uspravna kruta figurica medvjeda, u potpunosti napravljena od plastike, s djelomično ljudskim obilježjima (npr. nasmijano lice, savinuta lijeva ruka i ispružena desna ruka sa stiliziranom ljudskom šakom) i naslikanom crvenom maramom oko vrata.
                           Figura je visoka oko 4 cm i zapakirana u malu plastičnu kutiju
                        
                     
            
               9503 49 30
            
            
               Razvrstavanje se utvrđuje u skladu s odredbama Općih pravila 1., 5.(b) i 6. o tumačenju kombinirane nomenklature i tekstom oznaka KN 9503, 9503 49 i 9503 49 30.
               Figurica predstavlja životinju, dio je serije za skupljanje, a njezina rekreacijska svrha nadmašuje njezinu ukrasnu vrijednost
            
         
               
                           5.
                        
                        
                           Komplet koji se sastoji od knjige za djecu od ljepenke, četiriju plastičnih kocaka različitih boja i jedne plastične figure u obliku kocke s glavom djevojčice.
                           U knjizi su otisnute jednostavne priče i odgovarajuće ilustracije u boji za razonodu djece.
                           Na posljednjoj je stranici knjige pričvršćena blister ambalaža koja se može odvojiti, a koja sadrži figuru i kocke.
                           Namjena je figure i kocaka da ih djeca prema priči smjeste u obojane utore na odgovarajućim stranicama
                        
                     
            
               9503 70 00
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature i tekstom oznaka KN 9503, 9503 70 00.